Rapax – see kõlab uhkelt. Peaaegu nagu midagi Razeri või Roccati tooteriiulilt. Või vähemalt nagu kvaliteetlant. Märksa mehisemalt ja sõjakamalt kui näiteks Kudos. Peaaegu nagu mingi salapärane relv. Peaaegu. Reaalsuses on aga mainitud klaviatuur kõigest sellest väga kaugel. Kaugel sõjakusest, kvaliteedist ja paraku ilmselt ka mänguritest. Tegelikult leidsin sellel klaveri juures vaid ühe positiivse omaduse, mida mänguriklavitatuuriga seostada võiks. Aga kõigest omal ajal.
#000001
Speedlinki nõrkusest punase ja musta kombinatsiooni vastu olen ma juba varem rääkinud. Nii ilutseb ka Speedlink Rapax puna-musta läikiva ümbrisega. Pakend on pehme ja tavaline pappkarp – mitte midagi erilist. Pakendis oli mõistagi klaver. Ning pabermanuaal. Ongi kõik. Erinevalt Kudos hiirest puudus tarkvara CD, kuid Speedlink püüdis siin seda enda kasuks ära kasutada, reklaamides pakendil klaveri lihtsat paigaldust, mis ei vajagi draiverit. Siinkohal oleks pidanud mind väike kahtlususs närima hakkama. Aga seda ei juhtunud.
#000002
Puudusid ka randmetoed ja üldse igasugused põnevad lisavidinad, mida mänguriklaviatuuride pakendid endas tihtilugu peidavad. Aga noh, lisavarustus ongi rohkem nannidele, lohutasin ma ennast, enam kui askeetlikku esmamuljet seedides. Vähe ongi uus palju. Tühjagi. Positiivse külje pealt võiks siiski mainida, et klaver oli vähemalt eraldi kilekotis ning karp tuli lahti suhteliselt lihtsalt, ilma liigse peamurdmiseta.
#000003
Rapax osutus esmapilgul üpris isaseks. Eenduvad küljeklahvid, miniatuurne randmetugi ning sarnaselt küljeklahvidele eenduv juhtmekinnituskoht. Klaverikülge kinnituv lihtne plastjuhe oli piisavalt pikk ning harmoneerus hästi klaviatuuri musta värviga. Klaviatuuri sisselülitades lööb sellel tuhmilt särama punane taustavalgus. Sõna ’särama’ on siiski ilmselge kunstiline liialdus. Pigem tuhmilt hõõguma. See hõõgus on kohati nii nõrk, et ei suuda ära valgustada klahvidel olevaid sümboleid, mis tekitab mulje nagu oleksid need kohati juba kasutusest kulunud. Ehk on siin tegu mingi moodsa vintage efektiga? Samas aga see edev efekt kadus, kui klaviatuuri vaadata täpselt 90-kraadise nurga alt.
#000005
Hoolika otsingu abil avastasin klaviatuuri alt kaks kokkukäivat jalga. Päris savijalgadega küll tegu polnud, kuid midagi paarikümnest eurost hinnalisemat ma nende hoolde ei usaldaks. Jalakesed lihtsalt tundusid lühikesed ja haprad. Sellised kanajalakesed. Tegelikult tundus kogu klaviatuur kahtlaselt kerge ning kerglasena. Sellega seoses ka mõnevõrra haprana.
#000006
Klaviatuuri paremas ja vasakus otsas asuvad kaheksa nn multimeediaklahvi, kummaski otsas neli.
#000007
Vähemalt Speedlinki enda sõnul on tegu multimeediaklahvidega. Katse-eksituse meetodil selgitasin välja, et multimeediaga sai neist seostada vähemalt kolme. Neid, millega sai helitugevust reguleerida ning kiiresti vaigistada. Ülejäänud klahvidega sai avada kalkulaatori (halloo, kas tegu on ikka mänguriklaviatuuriga?), veebibrauseri avalehe, postkasti (mis minu arvutis miskipärast ei avanenud) ning kausta My Computer. Minu küsimus suurele ringile oleks, et kuidas on need eelmainitud funktsioonid seotud mänguriklaviatuuriga? Miks ei ole nende asemel makroklahve? Mis mänguriklaviatuur see üldse on, mida vähimalgi moel kohandada ei saa?
#000008
Kuigi püüdsin pidevalt võimalikult positiivset hoiakut säilitada, et leida midagigi meeldivat, ei õnnestunud see mul eriti hästi. Aga ausõna, ma püüdsin. Ning lõpuks ühe ka leidsin. Nimelt on Rapaxi klaviatuuri space bar’il (ehks siis selle pikal klahvil alumises reas, millega saab teksti tühikuid (ehk space’e) tekitada) kaks poolvilust süvendit, mis sobisid suurepäraselt pöialdele. Sellist väikest vigurit pole ma varem mitte ühegi teise (sh ka tippklassi) klaviatuuri juures näinud. Mõistagi sobib see disainiuudis mitte ainult mänguritele, vaid ka täitsa tavalistele kontorirottidele ja –hiirtele oma kirjatööde ning arvutuste tarbeks.
#000009
Lähemal silmitsemisel ilmnes siiski veel üks detail, mis rõhutas Rapaxi kuulumist mängurite maailma – esiletoodud (pisut säravamad ja spetsiaalselt rõhutatud sümbolitega) WASD täheklahvid.
#000010
Klahvide endi käik oli kuidagi pehme ja ebamäärane. Samas aga suhteliselt vaikne kui seesinane space bar välja arvata. Kuigi Speedlink reklaamib pakendil, et tegu on täismõõdus klaviatuuriga, siis miskipärast kippus sellegateksti sisestamisel tulema sisse enam eksitusi kui mu vana Logitech G15-iga. Tegelikult on Rapaxi klaviatuuri osa isegi suurem, kui mu ustaval Logitechil, kuid õigete nuppude tabamine miskipärast keerulisem. Üldmõõtmetelt aga on klaviatuur pigem väike. Seda ilmselt ’tänu’ makroklahvide ja muu sarnase edeva mängurikola puudumise tõttu.
#000011
Samas oli mängus (MMO) Rapaxiga tekstisõnumite saatmine ja muidu suhtlemine igati normaalne, ilma oluliste läägideta.
#000012
Nii klaviatuuri hinda, võimalusi kui ka kvaliteeti arvestades sobiks Rapax ilmselt väikese mänguri esimeseks klaviatuuriks. Mõtlesin alguses, et äkki sobiks see ka mõne matšolikuma moega meesterahva kontorilauale, kuid igapäevasteks pikkadeks tööpäevadeks on see siiski liiga ebakindel ja -mugav. On aga klaviatuurile langev pinge alla keskmise, siis võib ju sellise sportlikumat sorti klaviatuuri ka kontorisse soetada. Seda enam, et vähemalt minu jaoks on Rapaxi seos arvutimängudega enam kui efemeerne, kui mitte arvestada kahte minimalistlikku disaininüanssi.
#000013
Aga nagu öeldud, soovitan ma seda klaviatuuri ka töötegemiseks väga suurte reservatsioonidega, sest enamus tavalistest kontoriklaviatuuridest teevad oma tööd märgatavalt veenvamalt kui Rapax.
#000014
Seega, kui teil on mõni noor sugulane, kes astub esimesi samme arvutimänguri okkalisel teel, ning kelle maitse järgi on rohkem sellised ’ägedad’ ja matšolikud asjad, siis sobib Rapax talle suurepäraselt. Sede enam, et ameerika rahvatarkus ütleb meile, et the difference between man and a boy is the price of their toys.
#000015
Speedlink Decus hiir sobib kätte nagu kinnas
#000018
Hiirekuningas Roccat Tyon on nõudlik valitseja
#000019
Keerulise iseloomuga Speedlink Tarios mängurihiir...
#000020
Speedlink Geovis kõlar on väike, juhtmevaba ja tubli...
#000021
Xiaomi Buds 3 kõrvasiseste kõrvaklappide väljapeetud saund
#000024
XGIMI Halo+ on pisike projektor, mis pakub vau-efektiga vaatamiskogemust
#000026
Digitest kirjutab fotokaameratest ja statiividest, tahvelarvutitest ja nutitelefonidest, teleritest ja MP3-mängijatest... Ilusad pildid ja asjalik tekst toovad siia tehnikahuvilisi ja neid, keda just konkreetne toode huvitab.
Kui soovid, et Digitest kirjutaks ka sinu toodetest, siis võta ühendust - info@digitest.ee
#000029